Die woord *logistiek* het sy herkoms van die Griekse byvoeglike naamwoord *logistikos*, wat beteken "geskool in rede", "met verwysing na rekenkunde" of "wat vermoeid is met rede". In die 1800's word die woord sterk gekoppel aan die koördinering en vlot verloop van militêre operasies. Dis ook eers na die Tweede Wêreldoorlog wat die woord in Suid-Afrika begin posvat het, waarskynlik as gevolg van die intensiewe logistieke poging wat daardie oorlog geverg het en die land se betrokkenheid daarby. Na afloop van die oorlog het militêre logistiek later as *bedryfslogistiek* bekend geword. Routledge se *Concise Dictionary of Management* (1991) omskryf logistiek as "a term that was originally used in the military to describe the organising and moving of troops and equipment. It is now often applied to any detailed planning process in an organisation which entails the distribution or redistribution of resources".

Die ontwikkeling en vestiging van Logistiek as akademiese vakgebied in Suid-Afrika kan sterk gekoppel word aan die geskiedenis van die Departement Logistiek by Stellenbosch. Die departement het in 1960 as die Departement Vervoerwese tot stand gekom en met ingang 1961 is Vervoerwese as keusehoofvak binne die BComm-leergang aangebied. In 1965 verander die naam na die Departement Vervoerekonomie, met Vervoerekonomie as keusehoofvak. A.g.v. snelle ekonomiese verandering in die vroeë 90s, ontstaan die behoefte aan meer holistiese bestuursbenaderings wat toevoer-, bedryf- en afvoerstelsels op geintegreerde en gekoördineerde wyse bestuur. In 1992 word Logistieke Bestuur dus saam met Vervoerekonomie as module op derdejaarsvlak ingestel, met verrykende gevolge vir die departement. Studente getalle groei, en Logistiek as akademiese rigting vestig sterk in Suid-Afrika, met Stellenbosch as toonaangewer. Nadat Logistieke Bestuur as voorgraadse en nagraadse hoofvak in Suid-Afrika geloods is by Stellenbosch, het ander Suid-Afrikaanse universiteite gevolg. In 1996 verander die naam na die Departement Vervoerekonomie en Logistiek. Logistieke Bestuur is met ingang 1997, bykomend tot Vervoerekonomie, as tweede- en derdejaarsvak binne die BComm-leergang ingestel. Op 15 Feb 2000 verkry die departement sy huidige naam, Departement Logistiek, en Operasionele Navorsing word ook in dieselfde jaar as die derde departementele hoofvak ingestel. Suksesvolle logistiek vereis dat bestuursbesluite op strategiese, taktiese en operasionele vlak kwantitatief en kwalitatief gefundeer word. Die unieke aanbod by Stellenbosch deur die drie vakrigtings, nl. Vervoerekonomie, Logistieke Bestuur en Operasionele Navorsing, in een departement te integreer, het die departement in staat gestel om al drie besluitnemingsvlakke doeltreffend aan te spreek in sy akademiese programme.

In die 1990's was daar slegs logistieke handboeke uit die VSA en Engeland beskikbaar wat nie besonder geskik was binne 'n Suid-Afrikaanse konteks nie. Pienaar en Vogt publiseer in 2002 die eerste Suid-Afrikaanse logistieke handboek, nl. *Business Logistics Management: A value chain perspective*. Hierdie handboek word by meeste Suid-Afrikaanse tersiêre instellings voorgeskryf, asook by 'n paar internasionale instellings. Stellenbosch Universiteit en die departement se baanbrekersrol in die vestiging van Logistieke Bestuur as universiteitstudierigting in Suid-Afrika word hiermee sterk beklemtoon.

Tydlyn:

1960 - Departement Vervoerwese

1960 - voorsitter?

1961 - Vervoerwese aangebied as derdejaarsvak

1965 - Departement Vervoerekonomie

19? - Floor voorsitter

1991 - Prof WJ Pienaar voorsitter

1992 - Logistieke Bestuur en Vervoerekonomie aangebied as derdejaarsvakke

1997 - Logistieke Bestuur en Vervoerekonomie aangebied as tweede- en derdejaarsvakke

1996 - Departement Vervoerekonomie en Logistiek

2000 - Departement Logistiek

2000 - Operasionele Navorsing aangebied as tweede- en derdejaarsvakke

2000 - Voorsieningskettingbestuur aangebied as eerstejaarsvak

2000 - Projekbestuur aangebied as derdejaarsvak

2007 - Oprigting van nagraadse laboratorium vir ON

2010 - Prof HJ Nel voorsitter

2014 - Oprigting van nuwe, moderne nagraadse laboratorium vir LB, VE en ON